Kunstikonteiner esitleb:          Alumises galeriis 27. mai -- 31. juuni 2010    Avamine ja tantsuetendus "Ekstaas" neljapäeval, 27. mail kl 19.  Heliassistent Hans-Gunter Lock.    Ekstaas, mida ihaldan on puhastav, raviv, ülev minnalaskmismeeleolu ja eneseväljenduslik plahvatus.  Näitusel ja etendusel lähtun enda paastumise eksperimendist ja uurimusest ning kasutan selle vaimseid ja füüsilisi saadusi. Ma ei saanud ilmutust, kuid pikapeale tunnistasin isiklikke tõrkeid ja probleeme kunsti tegemisel ning taasavastasin oma keha. Tantsuetendusega soovin anda väärika lõpu kogu protsessile.  Näitusel on vaadeldav läbitu kunstiline dokumentatsioon uriinist, leivast,  kangast, metallist ja videost. Interaktiivse momendina on vaatajal võimalik kokkuleppel määrata oma keemilist hetketervist.  PS! Paastumine võib tekitada eufooriat ja ekstaasi.    Mai Sööt            Ülemises galerii 27. mai -- 31. juuni 2010.  Avamine neljapäeval, 27. mail kl 18 30.      Plakat on kohal. Plakat on linnaruumi kõige  löövam ja mõjuvam kunstivorm. Plakat tegutseb olevikus ja tulevikus ja jätab mineviku teistele. Plakat on uus ja suhtleb sinuga samas keeles. Ta käib välja oma trumbid ja kohe. Plakat tahab, et sa kohe.  Plakat on linnaruumi kõige kaitsetum ja kiiremini häviv kunstivorm. Plakat käib sama kergelt seinalt maha kui seina peale. Ta elujõud tolmustub linnaõhus kiiresti. Plakat on väga õrn. Plakat on loodud kaduma.  "Come into our room" rekonstrueerib kadunud linnaseinu ja annab plakatile voli  löögimehhanismid uuesti tööle rakendada. Võimaluse saavad kolme viimase aasta näituste, etenduste ja pidude plakatid.  "Come into our room" on hommaaž anonüümsele plakatikunstnikule. Tänavad on galerii ja galerii on tänavad. Tulge me tuppa.    Ats Parve        Kunstikonteiner  Kultuuritehas Polymer  Madara 22/ Ülase 16  Tallinn  Galerii avatud K.-P. 14.00-19.00  info: (+372) 55 94 12 11  (+372) 55 43 961  (+372) 51 93 70 03